Yn Debyg Iawn i Ti a Fi

Drama Gymraeg gan Meic Povey yw Yn Debyg Iawn i Ti a Fi. 
Gwasg Carreg Gwalch a gyhoeddodd y gyfrol a hynny yn 2000, ac mae'n rhan o'r Gyfres I'r Golau. Drama hir i bedwar cymeriad yn trafod pwnc sgitsoffrenia. Llwyfannwyd y ddrama am y tro cyntaf gan Theatr Bara Caws ym 1995, cyn i Theatr Genedlaethol Cymru ei ail-lwyfannu fel eu cynhyrchiad cyntaf yn 2003. 

Yn 2013 roedd y gyfrol mewn print.Gwefan Gwales; adalwyd 16 Hydref 2013

Disgrifiad byr
Teulu yn dod at ei gilydd ar ôl claddu'r fam, yw plot y ddrama, a'r broblem fawr i'w datrys yw pwy sy'n mynd i edrych ar ôl y mab sy'n dioddef o sgitsoffrenia.  

 Cymeriadau 

 Derec - y mab sgitsoffrenig
 Olwen - ei chwaer
 Glyn - ei frawd
 Elin - gwarig Glyn

 Cynyrchiadau nodedig 

 1990au 
Llwyfannwyd y ddrama am y tro cyntaf gan Theatr Bara Caws ym 1995.

 Derec - Merfyn Pierce Jones
 Olwen - Catherine Aran
 Glyn - Maldwyn John
 Elin - 

 2000au 
Ail lwyfannwyd y ddrama yn 2003, fel cynhyrchiad agoriadol Theatr Genedlaethol Cymru. Ehangodd y cyfarwyddwr Cefin Roberts y ddrama wreiddiol, gan greu rhanau ychwanegol ar ffurf corws Groegaidd, i'w bedwar actor craidd. Cyfarwyddwr Cefin Roberts; cynllunydd; cast:

 Derec - Glyn Pritchard
 Olwen - Gwenno Elis Hodgkins
 Glyn - Bryn Fôn
 Elin - Siw Huws
 Cymeriadau eraill : Owen Arwyn, Dave Taylor, Carys Eleri Evans a Rhian Blythe.
“Ar ddechrau cyfnod hanesyddol i ni fel cwmni mae medru llwyfannu drama mor bwerus â hon, gyda Bryn Fôn, Siw Hughes, Gwenno Hodgklns a Glyn Pritchard yn y cast, yn rywbeth cyffrous iawn“ meddai Cefin Roberts. Dywedodd na fu'n anodd dewis y ddrama arbennig hon ar gyfer eu cynhyrchiad cyntaf : "Yr oedd yn hawdd, oherwydd mae'n chwip o ddrama - yn ddrama rymus," meddai gan gyfeirio'n arbennig at yr her yr oedd yn ei chynnig i actorion a chynulleidfa. "Yr oedd yn her inni gyd - ac mae hynny'n well na bod yn rhy sâff - ac fe gymerodd yr actorion yr her ac mae hynny gymaint gwell na chynnig rhywbeth hawdd dygymod â fo," meddai.

Ymateb cymysg gafodd y cynhyrchiad; roedd hi'n anodd ei adolygu'n deg, gan ei fod yn ddathliad o gychwyn Theatr Genedlaethol newydd i Gymru ar un llaw, ac eto'n "gawl eildwym" i eraill, fel adolygydd theatr Y Cymro, Paul Griffiths.  Cael ei blesio wnaeth y darlledwr Jon Gower : "...Roedd yr actorion yn chwarae cyn dynned ag unrhyw bedwarawd llinynnol. [...] Marciau llawn i Cefin Roberts, y cyfarwyddwr artistig hefyd am greu noson wirioneddol theatrig gan ychwanegu at dduwch y sgwennu."

Botwm Crys yn cadw lle

 Gweler hefyd 
Rhestr llyfrau Cymraeg
Wicipedia:Wicibrosiect Llyfrau Gwales

Cyfeiriadau

Categori:Dramâu Cymraeg
Categori:Llyfrau Cymreig 2000
Categori:Cyfres I'r Golau
Categori:Theatr Gymraeg y 1990au
Categori:Theatr Gymraeg y 2000au
Categori:Dramâu Cymraeg gan ddramodwyr o Gymru